კუჩხა

კუჩხა — ახალ წანას ჸოფიერება-ბერექამი ჸოფიერებაშ, ბედინერება-სიკეთეშო მაკუჩხურიშ ფანიაშ ხვამაშ დო გორკვიებული რიტუალეფიშ რსულებაშ რჩქვანა. დუდშე, მუჟამსჷთ კალენდარული ახალი წანა მიანწყუდჷ ახალ ომეურნე წანაშ, აგრარული კალენდარიშ დაჭყაფურსჷნ, მაკუჩხუშ — ახალი წანაშ მაართა მუმახვამეშ — ართ-ართი თარი საღალე რდჷ რიტუალური ხონუა-თასუა, მაართა, რიტუალური ნოქურიშ გოლუაფა.

ათე რჩქვანაშ გინასქილედი ბოლო დღაშა ასქიდჷ ჸოფას, მაკუჩხექ ჸუდე-კარს ვარ-და ფანიას კაკალი ოკო მოუქიორუას. ჭიე-ჭიეთ კუჩხაქ ნოქურიშ გუმალუაფარიშ დუდშეიანი დოშანაფა მიოდინუ დო თინა ხვალე „კუჩხიბედინერი“ მუმახვამალიშ „მაკუჩხეშ“ შანულობათ ასქიდჷ ჸოფას. ჯვეშო ადამიერეფწკჷმა ართო კუჩხას ოკათუდჷ აგრარულ კულტურეფწკჷმა მერსხილი ხოჯი, შხური ვარ-და ცხენი.

კატეგორია:ქორთული კულტურა
კატეგორია:ახალი წანა